钦定古今图书集成/理学汇编/文学典/第250卷 > 《啸馀谱》 > 《折桂令》〈金山寺〉
## 钦定古今图书集成/理学汇编/文学典/第250卷 > 《啸馀谱》 > 《折桂令》〈金山寺〉

长江浩浩西来，水面云山，山上楼台。山水相连，楼台
上下，天地安排。诗句就云山失色，酒杯宽天地忘怀。
醉眼睁开，回首蓬莱，一半云遮，一半烟埋。

评曰：此词称赏者众，妙在“色” 字上声，以起其意。平声便属第二著，平声，若是阳字仅可，若是阴字，愈无用矣。歌者每歌“天地安排” 为“天巧” ，安排失“色” 字为用色，取其便于音而好唱也。改此平仄极是然。

前引“云山天地” ，后说“云山失色，天地忘怀” ，若此则损其意，失其对矣。安排上“天地” 二字，若得去上为上，上去次之，馀无用矣。盖务头在上，“失色” 字若得上去为上，馀者风斯下矣。若全句是平平上上，歌者不能改矣。呜呼！前辈尚有此失，后学可不究乎？

套数　、双调。〈《秋思》：〉